सिया ला
सिया ला (Sia La) काराकोरम पर्वतमाला की साल्तोरो श्रेणी में सियाचिन हिमानी से दक्षिणपश्चिम में स्थित एक पहाड़ी दर्रा है। यह ऍनजे9842 बिन्दु से लगभग 60 किमी उत्तर-पश्चिमोत्तर में है जहाँ 1972 नियंत्रण रेखा समाप्त हो जाती है। सन् 1989 से यह दर्रा भारत के नियंत्रण में है और इस से पश्चिम का क्षेत्र पाकिस्तान के नियंत्रण में, हालांकि भारत इस पूरे क्षेत्र पर अपनी सम्प्रभुता का दावा रखता है।